90. schôdza NR SR - 9.deň - B. popoludní
Dátum: 2023-05-16
Poslanec: Mazurek, Milan (-)
Druh vystúpenia: Vystúpenie v rozprave

66. Zákaz spaľovacích motorov v Európskej únii od roku 2035 je jedna z najväčších volovín, s ktorými ekoteroristi, blázni a už doslova že šialenci v Európskej únii prišli. Bohužiaľ, tento návrh na zákaz spaľovacích motorov od roku 2035 v Európskej únii podporila aj časť slovenských europoslancov. Treba si to povedať na rovinu. Europoslanci za tú stranu progresívni, po tom dnešnom vyjadrení, geneticky poškodení narkomani a poslanci za stranu hla... SMER podporili zákaz spaľovacích motorov od roku 2035, čo považujem za obrovskú chybu. Podľa môjho názoru tí, ktorí podporujú zákaz spaľovacích motorov v Európskej únii od roku 2035, sú ľudia, ktorým ale naozaj vôbec alebo len možno čiastočne ide o nejakú ekológiu, ale majú úplne iné, jasne popísateľné a logicky z toho vyplývajúce ideologické ciele, o ktorých vám teraz poviem. Najprv chcem povedať tie základné dôvody, ktoré tu už boli povedané a ktoré sú aj súčasťou toho uznesenia, prečo je zákaz spaľovacích motorov absolútny nezmysel. V prvom rade spaľovacie motory a celkovo doprava v Európe produkuje jedno percento svetových emisií CO 2 . Ak by sme to zrušili, pre globálnu klímu to neurobí nič, doslova že nič, bezvýznamné nič. Ale zároveň to uvrhne stovky miliónov eur, stovky miliónov obyvateľov Európy do ďaleko chudobnejších životných podmienok, zlikviduje konkurencieschopnosť Európy ako takú voči zvyškom sveta a prepadne nás v životnej úrovni no niekde úplne inde. To je možno aj jeden z dôvodov, prečo o tomto v USA, v Číne, v Rusku, v Južnej Amerike ani len neuvažujú. No pretože nie sú sprostí, povedzme si to tak úplne na rovinu. Teraz sa pýtajme. Sme schopní vyrobiť dostatok elektromotorov, elektroautomobilov, aby sme doslova že zaplnili celkovú potrebu, dopyt v Európskej únii, ak by sme chceli nahradiť všetky spaľovacie motory elektromobilmi? Nie sme. To znamená, že toľko áut jednoducho v Európe nebude. Že mnoho ľudí, ktorí dnes jazdí autom, skrátka to auto po novom mať nebude. Sú cenovo dostupné elektromobily? Nie. Sú niekoľkonásobne častokrát drahšie ako bežné, dostupné autá, ktoré si už dnes veľmi ťažko, pretože ich cena vďaka týmto nezmyslom z Bruselu stúpa, môžu dovoliť slovenské ťažko pracujúce a veľmi, bohužiaľ, málo zarábajúce slovenské rodiny. Sme schopní vyrobiť dostatok elektrickej energie na to, aby sme dnes mohli nahradiť čo i len polovicu súčasných automobilov v Slovenskej republike elektroautami? Nie sme. Sme schopní do budúcna zabezpečiť dodatočné zdroje energie, aby sme to boli schopní vyrobiť? Nie, podľa všetkého nie sme. Máme dostatok paliva a možností na to, aby sme to mohli vyrobiť? Nie, nemáme. Pýtame sa, komu tu načisto preplo? To potom čo ideme urobiť? Ideme zlikvidovať trištvrte áut v Európe, lebo máme svoje ideologické predsavzatia a povieme ľuďom, no proste auto vlastniť nebudete, lebo si ho nebudete môcť dovoliť, lebo ich skrátka nebudeme môcť dostatočne veľa vyrobiť, pretože my sa vraj chceme zbaviť závislosti na ruských energiách, ale po novom prechádzame pod úplnú závislosť na čínskych energiách, na čínskych surovinách. Pretože, ako tu bolo povedané samotným predkladateľom, väčšina základných surovín, ktorá je potrebná na výrobu elektrických áut, pochádza z Číny alebo Čínou vlastnených jednoducho baní. A tak sa pýtam potom, čo to tu tá Európska únia robí? Zbláznili sme sa načisto? Ako toto môže niekto podporiť? Čo teda chcete ľuďom povedať vo výsledku? Nejazdite autami, pretože vy nastavujete, alebo tí, ktorí to podporujú, a tí blázni z Budajovho ministerstva životného prostredia, ktorí v mene Slovenskej republiky aj napriek stanovisku európskeho výboru podporili zákaz spaľovacích motorov, gratulujem Eduardovi Hegerovi, gratulujem tej stroskotanej strane Demokrati a gratulujem Igorovi Matovičovi, že takéhoto ekoteroristu nominovala na ministerstvo životného prostredia. Oni podporili zákaz spaľovacích motorov za Slovenskú republiku uvedomujúc si, že to proste nejde. Máme dosť nabíjačiek na elektromobily na Slovensku a budeme ich mať dosť do roku 2035? Nebudeme. Na Slovensku pracuje alebo nepriamo je závislých prácou v automobilovom priemysle takmer 300-tisíc ľudí. Polovička slovenského exportu sú autá. My si nebudeme môcť dovoliť vyrábať autá v takej miere ako teraz. Vy teraz ľuďom hovoríte, my sme úplne sociálni netvory a hlasujeme za to, aby ste prišli o prácu, aby slovenské HDP kleslo. Tie firmy nebudú mať taký odbyt, aby to mohli predávať, pretože ľudia si nebudú môcť tie elektroautá dovoliť. A ja sa teda pýtam, o čo tu ide? O to jedno percento emisií, ktoré chceme stiahnuť na pol percenta svetových emisií? Alebo na čo sa vlastne hrá? Pretože ja sa pýtam, či to viac nesúvisí s agendou združení ako je Svetové ekonomické fórum, ktoré na rozdiel od týchto bláznov v Európskej únii hovorí ľuďom, že im ani nejde o ekológiu, ale o to, aby ľudia to auto proste nevlastnili. A ja sa vás pýtam, ak si myslíte, že všetkých ľudí donútite žiť v nejakých gigantických mestách a všetci budú jazdiť na kolobežkách a bicykloch a využívať vašu nejakú verejnú dopravu a nebudú mať autá, tak si uvedomte, že Slovenská republika takto žiť nemôže, že ľudia žijú na viko.. na vi... jednoducho na vidieku, v lazníckych osídleniach, že potrebujú to auto a že po novom si ho nebudú môcť dovoliť, že už dnes na základe tých nezmyselných európskych noriem, ktoré sú najprísnejšie na celej planéte, si už tie autá nebudú môcť dovoliť. Že toto nesmie Slovenská republika podporovať. A je šialené, a Budaja by za to mali brať na zodpovednosť, že v rozpore s názorom celej Národnej rady, dúfam, alebo väčšiny Národnej rady, v rozpore s názorom slovenských priemyselných producentov, v rozpore so záujmovými združeniami, v rozpore so zdravým rozumom a názorom obyvateľov Slovenskej republiky podporili zákaz spaľovacích motorov. Veď to je vlastizrada, ekonomická vlastizrada, čo spáchal Ján Budaj na Rade EÚ, keď hlasoval za Slovensko za zákaz spaľovacích motorov. Pretože my toto nesmieme podporiť. My sme na tom doslova že bytostne závislí. Minulé vlády zo Slovenska urobili jednoducho automobilovú dielňu a dnes príde niekto, povie, nebudeme to vyrábať alebo to nebudeme vyrábať v takej miere, v ďaleko menšej miere. A z čoho chcú obyvatelia Slovenskej republiky žiť? Veď my si túto stratu nemôžeme dovoliť. Toto je nezmyselné. A, kolegovia, kolegyne, tí, ktorí majú takýto názor, títo ekoteroristi alebo tí europoslanci, ktorí to podporili, veď sa choďte pozrieť na celý svet. Poviem vám osobný príklad. Ja som pred pár dňami počúval taký rozhovor na YouTube kanály Michala Šopora, takého mladého chlapca z Českej republiky, a mal tam takých dvoch ľudí, ktorí spoločne stopom precestovali prakticky celý svet. Od Severnej cez Južnú Ameriku a boli v štátoch ako Nikaragua, Salvador, Panama, Kolumbia, Venezuela a podobne a hovorili tam, v tom rozhovore, ako sa miestni obyvatelia správajú k životnému prostrediu, že keď sa priblížili k jednej rieke, tak ten smrad bol tak neuveriteľný, že to nemohli dýchať, že plastový odpad je všade, že človek si tam kúpi len vodu v plastovom obale a hodí ju niekde do džungle, do potoka, že to všetko splavujú do oceánov, že keď už je v obci, pretože tam neexistuje poväčšine týchto osídlení nejaký odvoz odpadu, príliš veľa odpadu plastového, tak ho dajú na kopu a zapália. A to je normálny spôsob života stoviek miliónov ľudí dokopy na celej planéte, keď zrátate Afriku, Áziu, miliárd ľudí. Takto žijú, produkujú nekonečné tony odpadu, kašlú na životné prostredie. Európa je úplne mikroskopický prvok v otázkach znečisťovania životného prostredia. Ale čo robia tieto ostatné štáty? Zavádzajú si euronormy na výrobu spaľovacích motorov? Rušia si spaľovacie motory? Obmedzujú sa v nejakých týchto veciach? Úplne na to kašlú. Ale my v Európskej únii, samozrejme, my sa obmedzujeme po všetkých stránkach, schudobníme sa, zlikvidujeme svoju konkurencieschopnosť. Ázii a Amerike takto prenecháme celý svet, nech to tu prevezmú, pretože my sme sprostí, my nepotrebujeme jednoducho žiť, my si budeme donekonečna tlačiť peniaze zrejme a z toho budeme fungovať v Európskej únii a ostatní sa na to vykašlú. A vo výsledku my schudobnieme, nebudeme nič vlastniť, budeme absolútne zúfalí a podriadení a ostatní budú naďalej produkovať ďaleko väčšie a väčšie množstvá emisií. Planétu nezachránite, nezachránite, ani keby ste to jedno percento emisií úplne zrušili, ani tak ju nezachránite. A ako povedal kolega, ak teda chcete ísť týmito ekologickými vecami, tak buď sa príjme globálne riešenie alebo proste ani len s týmto nevychádzajte na svetlo sveta. Pretože to je normálna ekonomická vlastizrada páchaná na všetkých obyvateľoch Európskej únie. My nesmieme zakázať spaľovacie motory. A o to horšie, že keď niekto chce hovoriť, že toto je technologický pokrok, tak v poriadku. Ale ja sa pýtam, keď vznikli počítače, stolové, zakázal niekto písacie stroje? Prišiel niekto a povedal, nebudete používať písacie stroje, ale budete používať počítač. No počítač bol proste lepší, dostupnejší, mal viac funkcií, postupne cena klesala a ľudia prirodzene prešli z písacieho stroja na počítač. Zakázal niekto kone, keď sa začali vyrábať autá? Nie, proste ľudia prirodzene prešli na tie autá. A keď dnes sú vraj elektronické autá lepšie, elektrické autá po všetkých stránkach lepšie a vyriešia sa problémy, ako bolo povedané, s tým, keď naraz začnú horieť alebo s tým, ako sa budú recyklovať, alebo s tým, aká je životnosť tých batérií, tak ľudia postupne na nich prejdú. Ale my na to nie sme pripravení. A ak teda všetci v tej Európskej komisii, všetci v Európskej únii, všetci tí europoslanci, ktorí to podporili na čele s Budajovým rezortom, vedeli, že my na to nie sme pripravení, nie sú na to zdroje, totálne to donesie Európsku úniu pod závislosť Číny, že na to nemáme možnosti, že si to ľudia nebudú môcť dovoliť, že na to nie je elektrina, že to vzrastie ceny energií do nepríčetnosti a že to schudobní obyvateľstvo a zlikviduje európsku ekonomiku, tak sa pýtam, prečo to urobili. Veď to je o zdravom rozume. Prečo to takto urobili? Veď nikto z nás tu nie je preto, aby sme zakazovali elektronické autá. Veď kto si ich chce dovoliť a kto si ich môže dovoliť, tak nech si ho kúpi. Ale toto je čisté číre šialenstvo. A práve z tohto dôvodu hnutie REPUBLIKA úplne odmieta tieto agendy, odmieta tieto ekoteroristické snahy, zdravý rozum každého človeka musí tieto veci odmietať. Mrzí ma, že sa našli europoslanci, ktorí hlasovali za Slovenskú republiku za toto, a hrozne ma mrzí, že je neuveriteľnou drzosťou, že jeden človek, štátny tajomník pána Budaja na ministerstve životného prostredia, veselo vycestuje do Bruselu alebo do Štrasburgu, kde bola tá Rada EÚ, a za Slovenskú republiku zahlasuje v rozpore s tým, čo mu prikázal európsky výbor, a v rozpore s tým, čo je väčšinový názor Slovenskej republiky. Títo ekoteroristi sa skrátka neštítia ničoho. A keď vy chcete jazdiť na kolobežkách, na bicykloch, keď máte pocit, že môžete žiť vo veľkom meste, kde máte všetko dostupné, veď to je vaše slobodné právo, užívajte si to, to je úplne normálne. Ja to rešpektujem, ja rešpektujem názor každého jedného, ale sú aj ľudia, ktorí žijú na miestach ako ja, kde musíte ísť niekoľko dlhých kilometrov cez les napríklad do najbližšieho mesta. A čo tým ľuďom poviete? Čakaj na autobus? Tam autobus nechodí. Čo im poviete? Jazdi bicyklom? Viete, veď toto nie je proste ani len v záujme obyvateľov Slovenskej republiky, ale toto nie je v záujme zdravého rozumu, toto je proti všetkým aspektom zdravého rozumu. A preto my teda za hnutie REPUBLIKA, to môžem povedať, podporíme toto uznesenie, aby akýkoľvek minister, akýkoľvek člen vlády do budúcna nemohol podporiť tieto absurdné vlastizradné, ekonomicky vlastizradné aktivity.